টাবো
টাবো ভারত এর হিমাচল প্রদেশ এর লাহুল ও স্পিতি জেলার স্পিতি নদীর উপর একটি ছোট শহর । এই শহরটি রিকং পিও ও কাজা র মাঝে অবস্থিত।কাজা স্পিতির মহকুমার কেন্দ্রীয় দপ্তর । একটি বৌদ্ধ মঠ শহর ঘিরে রয়েছে যা কিনা কিংবদন্তি অনুসারে হাজার বছরের বেশি পুরানো। তেনজ়িন গিয়াৎসো ,চতুর্দশ দলাই লামা এই টাবো বৌদ্ধমঠেই অবসর গ্রহণের ইচ্ছা প্রকাশ করেন, যেহেতু তিনি মনে করেন টাবো বৌদ্ধমঠটি অন্যতম পবিত্র বৌদ্ধমঠ ।১৯৯৬ সালে চতুর্দশ দলাই লামা টাবোতেই কালচক্র এর প্রারম্ভিক উৎসব করেন যেটি টাবো বৌদ্ধমঠের সহস্রাব্দের বার্ষিকী উৎসবের সঙ্গে একই সময়ে পড়েছিল। এই উৎসবটিতে সারা বিশ্বের সহস্রাধিক বৌদ্ধ ধর্মালম্বী উপস্থিত ছিলেন। টাবো বৌদ্ধমঠের আধ্যাত্মিক প্রধান হলেন সেনশাপ সেরকং রিনপোচে।